CELEX: 62015CN0006
Language: et
Date: 2015-01-12 00:00:00
Title: Kohtuasi C-6/15: Eelotsusetaotlus, mille on esitanud Raad van State (Belgia) 12. jaanuaril 2015 – TNS Dimarso NV versus Vlaams Gewest

13.4.2015   
            
            
               ET
            
            
               Euroopa Liidu Teataja
            
            
               C 118/15
            
         Eelotsusetaotlus, mille on esitanud Raad van State (Belgia) 12. jaanuaril 2015 – TNS Dimarso NV versus Vlaams Gewest
   (Kohtuasi C-6/15)
   (2015/C 118/20)
   Kohtumenetluse keel: hollandi
   
      Eelotsusetaotluse esitanud kohus
   
   Raad van State van België
   
      Põhikohtuasja pooled
   
   
      Kaebaja: TNS Dimarso NV
   
      Vastustaja: Vlaams Gewest
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 31. märtsi 2004. aasta direktiivi 2004/18/EÜ (1) ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta artikli 53 lõiget 2 eraldi ja koosmõjus liidu õiguses sätestatud võrdse kohtlemise ja läbipaistvuse põhimõttega riigihankelepingute sõlmimisel tuleb tõlgendada nii, et hankija on juhul, kui leping sõlmitakse tema seisukohast majanduslikult soodsaima pakkumuse esitajaga, kohustatud hindamismeetodi või kaalu omistamise reeglid – ükskõik kui ettenähtavad, tavapärased või millise ulatusega need ka olla võivad –, mille alusel tuleb pakkumusi hangete või allhangete puhul pakkumuse edukaks tunnistamise kriteeriumidest lähtudes hinnata, alati eelnevalt kindlaks määrama ning esitama need hanketeates või tehnilises kirjelduses,
            
         
               2.
            
            
               või nii, et sellist üldist kohustust ei ole, kuid käesoleval juhul esinevatel asjaoludel nagu muu hulgas viidatud kaalu omistamise reeglite ulatus, ettenähtavuse puudumine või tavapärasuse puudumine on kõnealune kohustus siiski kehtiv?
            
         
      (1)  ELT L 134, lk 114; ELT eriväljaanne 06/07, lk 132.